CELEX: 62013CA0051
Language: bg
Date: 2015-04-29 00:00:00
Title: Дело C-51/13: Решение на Съда (пети състав) от 29 април 2015 г. (преюдициално запитване от Rechtbank Rotterdam — Нидерландия) — Nationale-Nederlanden Levensverzekering Mij NV/Hubertus Wilhelmus van Leeuwen (Преюдициално запитване — Пряко животозастраховане — Директива 92/96/ЕИО — Член 31, параграф 3 — Информация, която се предоставя на титулярите на полици — Задължение на застрахователя да предостави допълнителна информация за разходите и премиите по силата на общи принципи на националното право)

29.6.2015   
            
            
               BG
            
            
               Официален вестник на Европейския съюз
            
            
               C 213/4
            
         Решение на Съда (пети състав) от 29 април 2015 г. (преюдициално запитване от Rechtbank Rotterdam — Нидерландия) — Nationale-Nederlanden Levensverzekering Mij NV/Hubertus Wilhelmus van Leeuwen
   (Дело C-51/13) (1)
   
   ((Преюдициално запитване - Пряко животозастраховане - Директива 92/96/ЕИО - Член 31, параграф 3 - Информация, която се предоставя на титулярите на полици - Задължение на застрахователя да предостави допълнителна информация за разходите и премиите по силата на общи принципи на националното право))
   (2015/C 213/06)
   Език на производството: нидерландски
   
      Запитваща юрисдикция
   
   Rechtbank Rotterdam
   
      Страни в главното производство
   
   
      Ищец: Nationale-Nederlanden Levensverzekering Mij NV
   
      Ответник: Hubertus Wilhelmus van Leeuwen
   
      Диспозитив
   
   
               1)
            
            
               Член 31, параграф 3 от Директива 92/96/ЕИО на Съвета от 10 ноември 1992 година относно координирането на законовите, подзаконовите и административните разпоредби относно прякото животозастраховане и за изменение на директиви 79/267/ЕИО и 90/619/ЕИО (Трета директива за животозастраховането) трябва да се тълкува в смисъл, че допуска да се налага задължение на застрахователните предприятия — въз основа на общи принципи на вътрешното право като обсъжданите в главното производство „отворени и/или неписани норми“ — да предоставят на титулярите на полици определена допълнителна информация извън посочената в приложение II към Директивата, при условие че изискваната информация е ясна, точна и необходима на титуляря на полицата, за да разбере правилно основните елементи на задължението, и гарантира достатъчна степен на правна сигурност, което запитващата юрисдикция следва да провери.
            
         
               2)
            
            
               Последиците, които вътрешното право предвижда в хипотезата на непредоставяне на тази информация, по принцип нямат значение за съвместимостта на задължението за предоставяне на информацията с член 31, параграф 3 от Директива 92/96.
            
         
      (1)  ОВ C 141, 18.5.2013 г.